《望海潮》
清代·张藻

露零金井，尘清玉宇，双蓂呈瑞新秋。佳气郁葱，祥烟缭绕，玉门新诞风流。宾客竞回眸。庆虎头食肉，燕颔封侯。骨相非凡，便宜谈笑上瀛洲。

青衫莫欢淹留。有儿孙兰玉，不负箕裘。莲幕向来，花城今日，不妨小试良筹。名姓在金瓯。看佩珂鸣玉，促侍宸旒。直待功成名遂，归作赤松游。

作者简介：张藻，约活动于清雍正至乾隆（1723--1795）年间。字于湘，江南青浦（今上海市青浦区)人，张之顼女，母为才女顾若宪，幼承母教。尝咏梅云：“出身首荷东皇赐，点额亲添帝女装。”镇洋毕礼室，尚书毕沅之母，能诗词，学术渊纯。著有《培远堂诗集》。